# **Zmluva o dielo**

**uzatvorená v zmysle § 536 a nasl. Obchodného zákonníka**

**I. Zmluvné strany**

Objednávateľ: **ETOP WHEELS ASSEMBLING, s.r.o.**

Sídlo: Gen. M.R. Štefánika 7263/6, 911 01 Trenčín

IČO: 46 968 211

IČ DPH: SK2023684267

Bankové spojenie: Tatra banka, a.s.

IBAN: SK17 1100 0000 0029 2091 4832

Obchodný register: Okresný súd Trenčín, oddiel: Sro, vložka: 27598/R

Zastúpená: Ing. Marián Lisík, konateľ

 (ďalej len „objednávateľ“)

**a**

Zhotoviteľ: **.......................................**

Sídlo: .......................................

IČO: .......................................

IČ DPH: .......................................

Bankové spojenie: .......................................

IBAN: .......................................

Obchodný register: .......................................

Zastúpená: .......................................

#### **II. Zhotovenie diela**

1. Zhotoviteľ sa zaväzuje zrealizovať dielo s názvom **„Kontinuálna kroková montážna linka pneumatík, diskov a komponentov“** v súlade sprílohou č 1. a prílohou č.2, ktoré tvoria neoddeliteľnú časť tejto Zmluvy o Dielo ( ďalej len ZoD ).
2. Objednávateľ sa zaväzuje dielo podľa bodu 1. prevziať a zaplatiť za podmienok tejto zmluvy.
3. Miestom vykonávania diela je: Horovce 020 62, okres Púchov.

#### **III. Čas plnenia**

1. Zhotoviteľ sa zaväzuje vykonať Dielo na svoje náklady a na svoje nebezpečenstvo v lehote do 2 (slovom: dvoch) mesiacov od nadobudnutia účinnosti tejto zmluvy a zaplatení prvej pedfaktúry v súlade s článkom V. bodom 1.
2. Zhotoviteľ je oprávnený dať Dielo alebo niektorú časť Diela vykonať tretím osobám, avšak na svoju zodpovednosť.
3. Zmluvné strany sú povinné poskytovať si navzájom všetku potrebnú súčinnosť k riadnemu a včasnému vykonaniu Diela.
4. Zhotoviteľ je povinný bez zbytočného odkladu upozorniť objednávateľa na akékoľvek skutočnosti, ktoré by ohrozovali alebo bránili riadnemu a včasnému vykonaniu Diela alebo jeho časti.
5. Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť.
6. Zhotoviteľ splní svoju povinnosť vykonať Dielo jeho riadnym ukončením a odovzdaním objednávateľovi. O odovzdaní a prevzatí diela spíšu zmluvné strany odovzdávací a preberací protokol.

**IV. Cena**

##### Celková cena je stanovená na základe predloženej ponuky ako súčasť verejného obstarávania, realizovaného v rámci Operačného programu Výskum a inovácie, Prioritná os 1 Podpora výskumu, vývoja a inovácií, podľa priloženej špecifikácie, ktorá je neoddeliteľnou súčasťou tejto Zmluvy o dielo ako príloha č.1 Špecifikácia predmetu zmluvy a príloha č.2 Rozpočet. Uvedená cena diela je konečná.

##### Celková cena bez DPH: .......................€

 DPH 20 %. .......................€

Celková cena vrátane DPH: .......................€

 slovom:.................................................................................bez DPH

##### Cena naviac prác vyžiadaných objednávateľom počas realizácie sa určí primerane podľa § 549 OZ, pričom vykonanie naviac prác ako aj ich cenu zmluvné strany záväzne upravia v písomnom dodatku k tejto zmluve na základe odsúhlasenia oboma zmluvnými stranami.

**V. Fakturácia a platobné podmienky**

1. Kupujúci je povinný uhradiť kúpnu cenu za tovar podľa tohto článku na základe predfaktúry resp. faktúry riadne vystavenej predávajúcim a doručenej kupujúcemu. Predávajúci je oprávnený vystaviť predfaktúru najskôr v deň, keď bude tovar ako celok t.j. všetky jednotlivé zariadenia a prístroje objednané a to vo výške 10 % z celkovej ceny. Druhá predfaktúra vo výške 80 % z celkovej ceny technológie v deň, keď bude technológia pripravená na expedíciu zo závodu dodávateľa. Po úplnom dodaní a uvedení do prevádzky podľa požiadaviek kupujúceho predávajúci vystaví konečnú faktúru, kde budú odpočítané úhrady predfaktúr. Predávajúci je povinný predložiť Kupujúcemu faktúru v štyroch origináloch v listinnej forme.
2. Faktúra musí obsahovať všetky náležitosti daňového dokladu ustanovené platnými právnymi predpismi Slovenskej republiky. Prílohou faktúry bude odovzdávací a preberací protokol.
3. Ak faktúra nemá predpísané náležitosti v zmysle príslušného zákona o DPH alebo ak faktúra obsahuje nesprávne alebo neúplné údaje, objednávateľ je oprávnený bez zbytočného odkladu vrátiť faktúru zhotoviteľovi s uvedením chýbajúcich náležitostí alebo vyznačením nesprávnych údajov. V prípade, že objednávateľ vrátil faktúru zhotoviteľovi oprávnene, prerušuje sa lehota splatnosti pôvodnej faktúry, pričom odo dňa doručenia opravnej faktúry začne plynúť nová lehota splatnosti.

#### **VI. Odstúpenie od zmluvy a zrušenie zmluvy**

1. Objednávateľ je oprávnený od tejto zmluvy odstúpiť, ak:
2. zhotoviteľ vstúpi do likvidácie, na jeho majetok bude vyhlásený konkurz, reštrukturalizácia, bude zahájené exekučné konanie a pod.,
3. zhotoviteľ zmení parametre strojného vybavenia, ktorých použitie nebolo vopred odsúhlasené objednávateľom podľa Zmluvy o poskytnutí NFP,
4. zhotoviteľ bez súhlasu objednávateľa postúpi práva a záväzky z tejto zmluvy na tretiu osobu,
5. zhotoviteľ je v omeškaní s dodaním diela podľa tejto zmluvy o viac ako 60 dní,
6. zhotoviteľ vykoná zmenu pri plnení tejto zmluvy bez predchádzajúceho súhlasu objednávateľa,
7. vzniknú nepredvídané okolnosti na strane zhotoviteľa, ktoré zásadne zmenia podmienky plnenia tejto zmluvy a súčasne sa nejedná o okolnosti vylučujúce zodpovednosť zhotoviteľa,
8. je preukázané porušenie právnych predpisov SR a ES v rámci realizácie aktivít tejto zmluvy súvisiacich s činnosťou zhotoviteľa,
9. zhotoviteľ poskytne nepravdivé alebo zavádzajúce informácie alebo neposkytne informácie požadované objednávateľom alebo neposkytne informácie v súlade s podmienkami tejto zmluvy,
10. mu bola doručená správa z kontroly verejného obstarávania o neschválení procesu verejného obstarávania.
11. Zhotoviteľ je oprávnený od tejto zmluvy odstúpiť, ak:
12. objednávateľ vstúpi do likvidácie, na jeho majetok bude vyhlásený konkurz, reštrukturalizácia, bude vyhlásené exekučné konanie,
13. objednávateľ neposkytne zhotoviteľovi spolupôsobenie dohodnuté v tejto zmluve ani v dodatočne primeranej lehote a toto neposkytnutie spolupôsobenia zmarí zhotoviteľovi možnosť vykonať plnenie podľa tejto zmluvy,
14. vzniknú nepredvídané okolnosti na strane objednávateľa, ktoré zásadne zmenia podmienky plnenia tejto zmluvy a súčasne sa nejedná o okolnosti vylučujúce zodpovednosť objednávateľa,
15. je preukázané porušenie právnych predpisov SR a ES v rámci realizácie aktivít tejto zmluvy súvisiacich s činnosťou objednávateľa/objednávateľa.

**VII. Sankcie**

1. V prípade omeškania zhotoviteľa s realizáciou predmetu zmluvy alebo jeho časti, má objednávateľ právo vyúčtovať zhotoviteľovi zmluvnú pokutu vo výške 0,05 % z celkovej zmluvnej ceny predmetu zmluvy za každý i začatý deň omeškania.
2. V prípade omeškania objednávateľa s platením faktúry má zhotoviteľ právo vyúčtovať objednávateľovi úrok z omeškania vo výške 0,05 % z dlžnej sumy za každý i začatý deň omeškania.
3. Okolnosti vylučujúce zodpovednosť podľa § 374 OZ nemajú vplyv na povinnosť zaplatiť pokutu.
4. Zmluvné strany sa dohodli, že zmluvnou pokutou dohodnutou v tejto zmluve, nie je vylúčený nárok na náhradu škody, a to ani v prípade, ak presahuje výšku zmluvnej pokuty.
5. Ak zhotoviteľ nezrealizuje dielo, tak ako je uvedené v Prílohe č. 1 „Špecifikácia predmetu zmluvy“ a v Prílohe č. 2 „Rozpočte“ resp. svojvoľne zmení bez súhlasu objednávateľa akýkoľvek technický, výkonostný, alebo iný parameter dodaného zariadenia má objednávateľ právo na zmluvnú pokutu vo výške 45 % z celkovej hodnoty príslušného diela uvedeného v Prílohe č. 1 a Prílohe č. 2, čo predstavuje náhradu škody objednávateľa vyplývajúcu z nezískania resp. neschválenia výdavkov prostredníctvom nenávratného finančného príspevku.

**VIII. Spoločné ustanovenia**

1. Záväzok dodávateľa strpieť výkon kontroly/auditu/overovania súvisiaceho s dodávaným tovarom,prácami a službami, a to kedykoľvek počas trvania platnosti a účinnosti Zmluvy o poskytnutí NFP na to oprávnenými osobami a záväzok poskytnúť týmto osobám všetku potrebnú súčinnosť.
2. Zhotoviteľ a Objednávateľ sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou/auditom/overovaním a to v lehote stanovenej Objednávateľom.
3. Zhotoviteľ je povinný poskytnúť súčinnosť pri vykonávaní finančnej kontroly vnútorného auditu a vládneho auditu orgánov štátnej správy v zmysle zák. č. 502/2001 Z. z..

**IX. Záverečné ustanovenia**

1. Táto zmluva je uzavretá jej podpisom oboma zmluvnými stranami a nadobúda účinnosť po splnení odkladacej podmienky, ktorá spočíva v tom, že dôjde k uzavretiu platnej a účinnej zmluvy o poskytnutí nenávratného finančného príspevku medzi príslušným vykonávateľom štátnej pomoci, ktorým je Ministerstvo hospodárstva SR a príjemcom štátnej pomoci, ktorým je spoločnosť ETOP WHEELS ASSEMBLING, s.r.o. ako objednávateľ, a to na základe jeho žiadosti o poskytnutie nenávratného finančného príspevku v rámci Operačného programu Operačného programu Výskum a inovácie, Prioritná os 1 Podpora výskumu, vývoja a inovácií.
2. Objednávateľ je povinný zhotoviteľovi písomne oznámiť nadobudnutie účinnosti zmluvy o poskytnutí nenávratného finančného príspevku.
3. Záväzky zmluvných strán, vyplývajúce z tejto zmluvy sa riadia slovenským obchodným právom.
4. Zmluva a jej predmet je dôverný a nesmie byť bez súhlasu zmluvnej strany použitý na iné účely než na vykonanie diela.
5. Po uzavretí tejto zmluvy strácajú platnosť všetky predchádzajúce dojednania vo veci diela.
6. Zmluvu možno meniť len so súhlasom oboch zmluvných strán výlučne písomnými obojstranne podpísanými dodatkami.
7. Zmluva je zhotovená v 4 exemplároch, 3 pre obe objednávateľa a 1 pre zhotoviteľa.
8. Zmluvné strany vyhlasujú, že si túto zmluvu prečítali a že ju uzatvárajú na základe svojej slobodnej a vážnej vôle, na dôkaz čoho k nej pripájajú svoje podpisy.

V Trenčíne dňa ..................... V ..................... dňa ........................

 Za objednávateľa: Za zhotoviteľa:

–––––––––––––––––––––––––––– –––––––––––––––––––––––––

Ing. Marián Lisík, konateľ ..........................

**Prílohy k zmluve**: Príloha č. 1 – Špecifikácia predmetu zmluvy

 Príloha č. 2 - Rozpočet